Det er Folkehelseinstituttet som står bak undersøkelsen, skriver Nettavisen.

Ingeborg Lund, som er en av forskerne som har jobbet med undersøkelsen, mener at en skal være forsiktig med å tolke for mye inn i den økte andelen som liker snusboksene.

– Det er for tidlig å si noe om effekten av dette tiltaket, og det blir heller ikke riktig å se på effekter på snus isolert sett. Vi kan ikke i våre tall se noen tegn til økning i omfanget av snusbruk fra 2017 til 2018, og jeg tror heller ikke at noen har hatt forventninger om kortsiktig målbare endringer i bruk, sier Lund.

Det er totalt gjennomført til sammen fire undersøkelser, to med 1200 ungdommer i alderen 16–21 år og to undersøkelser med voksne med mer enn 2500 respondenter, ifølge Nettavisen.